Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin presidentti Rivlin oli huolissaan Syyrian druuseista, -
joiden olemassaolo on uhattuna.
Pääministeri Netanjahu toisti Israelin tahdon saavuttaa kestävä rauha -
mutta korosti, että alueen uhat pitää hoitaa turvallisuusjärjestelyillä.
Uuden raportin mukaan Israel oli asentanut vakoiluteknologiaa -
eurooppalaisiin hotelleihin, joissa Iran ja P5+1-maat kävivät neuvotteluja.
Israelin presidentti Rivlin tapasi USA:n armeijan esikuntapäällikön, -
kenraali Dempseyn. Rivlin oli huolissaan Syyrian druuseista, -
jotka taistelevat jihadistikapinallisia vastaan Syyrian sisällissodassa.
Rivlin korosti, että lähes 500 000 druusia elää sotavyöhykkeellä -
lähellä Israelin rajaa ja kohtaa uhkan koko olemassaololleen.
Druuseja pelotellaan ja heidän olemassaoloaan uhataan juuri nyt.
Heitä on lähes puoli miljoonaa Druusin vuorella lähellä Israelin rajaa.
Heidän serkkujaan ja veljiään on Israelissa -
ja Golanin ylängöllä, joka nykyisin kuuluu Israeliin.
Israel osaa suojella itseään, mutta druusit ovat valitettavasti -
suuressa vaarassa, joka uhkaa heidän olemassaoloaan.
Se osoittaa tarpeen olla turvassa -
ja kyetä puolustamaan itseään. Kukaan ei tiedä sitä paremmin kuin te.
USA:n viranomaisen mukaan aseiden lähettäminen druuseille -
ei tullut esiin keskusteluissa. Druusien veljet Israelissa -
ovat pyytäneet kansainvälistä apua heidän puolestaan.
Druuseja pidetään Raamatun Jetron jälkeläisinä, ja heillä on salauskonto.
Heitä on ympäri Lähi-itää ja he ovat uskollisia paikallisille hallitsijoille.
Syyrian druusit ovat muiden vähemmistöjen tavoin -
tukeneet Syyrian presidentti Assadia, joka on suojellut maan vähemmistöjä.
Siitä lähtien, kun Assadin ote vallasta alkoi heiketä sisällissodassa, -
joka on YK:n mukaan vaatinut yli 220 000 ihmishenkeä, -
sekä ISISin että al-Nusran rintaman islamistijihadistit -
ovat pakottaneet kristittyjä- ja druu- seja valitsemaan islamin tai kuoleman.
USA:n viranomaisten mukaan -
Syyrian kriisi on kenraali Dempseyn esityslistan kärjessä Israelissa.
Kerroitte melko pitkälti syyt, joiden vuoksi olen täällä.
Tulin hakemaan itselleni ymmärrystä Israelin puolustusvoimilta uhkista -
ja turvallisuushaasteista sekä siitä, miten voimme yhdessä kohdata ne.
USA ja muut länsivallat ovat kysyneet säännöllisesti Israelilta neuvoa, -
miten ryhmiä, kuten Syyrian ja Irakin kurdeja, voitaisiin mahdollisesti tukea.
Israelin mukaan sen toiminta kurdien puolestapuhujana -
on myötävaikuttanut siihen, että länsimaat ovat tukeneet kurdeja.
Länsirannalla sadat palestiinalaiset osallistuivat -
Hamasin jäsenen hautajaisiin.
Hamas hallitsee Gazaa ja vaatii Israelin tuhoa.
Mies kuoli Israelin ratsiassa Länsirannan Jeninissä.
Israelin puolisotilaallisen rajapoliisin tiedottajan mukaan sen joukot -
olivat suorittamassa operaatiota terroristiepäiltyjä vastaan, -
kun he näkivät miehen aikovan heittää putkipommin heitä kohti, -
ja he ampuivat hänet.
Länsirannalla vain rajallisesti vaikut- tava mutta Gazaa hallitseva Hamas -
väitti kuollutta palestiinalaista jäsenekseen.
Israelin rajapoliisin tiedottajan mukaan Jeninin ratsiaa ei koordinoitu edeltä -
palestiinalaispresidentti Abbasin turvallisuusjoukkojen kanssa, -
jotka myös toimivat Länsirannalla.
Pääministeri Netanjahu tapasi Tšekin ulkoministerin Jerusalemissa.
Netanjahu toisti Israelin tahdon saavuttaa kestävä rauha -
mutta korosti, että turvallisuus- järjestelyjä pitää toteuttaa -
suorien neuvottelujen aikana, jotta alueen uhat saadaan hoidettua.
Tavoitteemme on hyvinvointi, rauha ja turvallisuus.
Se on vaikea tilaus Lähi-idässä, jossa valtioita kaatuu silmiemme edessä.
Syyriaa ja Irakia ei enää ole. Libyaa ja Jemeniä ei enää ole.
Jokaisessa kaatuneessa paikassa on militantti-islam noussut esiin, -
joko Iranin johdolla sen šiialainen versio -
tai ISISin ja sen kilpailijoiden johdolla sen sunnalainen versio.
Tässä ympäristössä Israel tahtoo saavuttaa kestävän rauhan.
Emme tahdo nähdä toistoa siitä, mitä Gazassa ja Libanonissa tapahtui.
Jätimme Libanonin ja Gazan, Hizbollah ja Hamas tulivat tilalle.
Iran tukee molempia. Emme voi sallia sen tapahtuvan kolmatta kertaa.
Netanjahu toisti sitoumuksensa kahden valtion ratkaisuun, -
jossa demilitarisoitu palestiinalaisvaltio perustettaisiin -
juutalaisten kansallisvaltion Israelin rinnalle.
Emme tahdo yhtä, jakamatonta valtiota.
Tahdomme kaksi valtiota kahdelle kansalle: -
juutalaisen kansallisvaltion eli Israelin, -
ja demilitarisoidun palestiinalaisvaltion.
Valitettavasti palestiinalaiset eivät neuvottele vaan pakenevat niistä.
He pakenivat Barakia, Sharonia, -
Olmertia ja minua.
Se on täydellinen ansa. He kieltäytyvät neuvottelemasta -
USA:n ulkoministeri Kerryn ehdotuksen puitteissa, -
juoksevat Hamasin luo, joka vaatii tuhoamme, -
menevät YK:hon ja yrittävät hankkia Israelille pakotteita.
He yrittävät saada aikaan Israelin boikotointia, -
koska neuvotteluja, joihin he eivät suostu, ei käydä. Täydellinen juoni.
Ja Israelia syytetään siitä. Puhutaan Israelin tuotteiden merkitsemisestä -
ja YK:n turvallisuusneuvoston päätösten vaatimuksista Israelille.
Ne vain työntävät rauhaa kauemmas.
Miksi palestiinalaiset neuvottelisivat, jos YK antaa heille kaiken ilmankin?
Netanjahu pyysi kansainvälistä yhteisöä lopettamaan sen, -
että se antaa palestiinalaisille "vapaalipun", kuten hän sitä kutsui.
Hän vaati palestiinalaisjohtoa palaamaan neuvotteluihin.
Täytyy palata suoriin neuvotteluihin ilman ennakkoehtoja.
Kansainvälisen yhteisön pitää lopettaa vapaalipun antaminen palestiinalaisille
USA:n ulkoministeriö ei kommentoinut Kabersky Lab ZAO -yhtiön raportteja, -
joissa väitetään Israelin asentaneen vakoiluteknologiaa -
eurooppalaisiin hotelleihin, joissa Iran kävi neuvotteluja ja P5+1-maiden -
eli USA:n, Venäjän, Kiinan, Ranskan, Iso-Britannian ja Saksan kanssa.
Ulkoministeriön tiedottajan, Rathken, mukaan -
USA tiesi raporteista, mutta hän ei kommentoinut.
Hän lisäsi USA:n huolehtineen siitä, -
että kun se kävi salaisia neuvotteluja, yksityiskohdat pysyivät salaisina.
Onko teillä sanottavaa venäläisen kyberturvallisuusyhtiön raportista, -
että Iranin-neuvottelujen hotellien tietojärjestelmiä oli hakkeroitu?
Olemme tietoisia raportista. Sitä väittää yksityinen yritys -
toisesta hallituksesta, joten emme anna raportille painoarvoa.
Oletteko varma, ettei eri neuvottelukierroksilla -
USA:n valtuuskunnan ja Iranin välisten keskustelujen yksityisyys -
ja luottamuksellisuus ole joutunut vaaraan?
Menemättä yksityiskohtiin voin sanoa yleisemmällä tasolla, -
että huolehdimme aina, että neuvotte- lujen luottamukselliset yksityiskohdat -
pysyvät suljettujen ovien takana.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen